Hafidz Asy-Syirazi

Khawaja Syamsuddin Muhammad Hafizh Asy-Syirazi (خواجه شمس‌الدین محمد حافظ الشيرازي), è dhunnya bârâ’ èkenal kalabân sebbhuten Hafez otabâ Hafez Shirazi, iyâ arèya sorang ahli sufi bân tokang siir Persia. Dhibi’en èlahèrraghi antara 1310 sampè’ 1337 è Shiraz, Iran, bâkto jarèya iyâ arèya wilayah dâri Kerajaan Parsi. Dhibi’en kotara kalabân siir-siir sufi bân ghazal cèptaanna. Siir-siirra andi’ cèrè-cèrè surealisme modern. "Hafiz menggambarkan surealisme". Diarsipkan dari versi asli tanggal 2007-09-27. Diakses tanggal 2012-06-29.

 Ka odi’en 
Ta’ bânnya’ informasi sè taoh riwayât awal Hafidz. Adhâsar siir-siirra, Hafidz monkèn andi’ pandidigân awwâl sè samporna, otabâ abâ’ dhibi’en sè ella molang abâ’en dhibi’ kalabân bhâghus, ramana iyâ arèya sorang dhâghâng bâto bhârâ sè bâkto sèdhe bâkto Hafidz ghi’ kènè’ bân nyebbâbbaghi kalowargana aotang. Hafidz marèna jarèya alanjuttaghi pandidighânna dâ’  Attas Shiraz, sorang cendikiawan Persia. Marèna jârèya, dhibi’en dhâddhi tokang siir è maligi Abu Ishak bân andi’ pangaro sè kowat è kotta kalahèranna. Hafidz kèya andi’ kalaghungan dhâddhi ghuru è sakola ngajhi Al-Qur’an.

Èbâkto omor 30 taon, tantara Muzaffariyah naklokkaghi Shiraz, bân Mubazir Muzaffar nyèngkèrraghi Hafidz dâri jabatanna. Èbâkto pamarènta'an Shah Shuja al-Din Muzaffar, Hafidz sakalè agghi’ èangka’ dhâddhi tokang siir bân ghuru Al-Qur’an tapè dhibi’en kapaksa buru polana fitna dâri pasaèng-pasaèngnga. Hafidz buru dâri Shiraz ka Isfahan bân Yazd.

Èbâkto omor 52 taon, Hafidz sakalè agghi’ ollè kalaghungan è Maligi, bân bâkto rèya iyâ arèya attas onjhângan Shah Shuja. Shah Shuja marèna jarèya kala dâlem parerrangan alabân Timur Lenk bân matè. Dâlem omor towana, hafidz toman atemmo kalabân Timur Lenk bân dhibi’en ngaghem siir-siirra sè ètodhu dhâddhi syirik. Dhibi’en sèdhe è omor 69 taon bân èmakammaghi è Shiraz.

 Sombher